Nyeste Skilderie af Kiøbenhavn, 1820-12-12
En ny Handels-Reise af Russerne til Buchhariet. - Buchhariet, den frugtbareste Deel af Tartariet, er beboet af Usbek. Tartarernes Stamme, og grændser til Persien og Hindostan. Af disse dets Naboer har det allerede modtaget en større Grad af Civilisation end andre Tartar=Stammer. Udbek-Tartarerne ere af guulbruun Ansigtsfarve og have sorte Haar, ligesom Perserne have de Mohameds Lære, og af deres andre Naboer, Thibetanerne, have de antaget den Skik bestandig at drikke Thee. Med Persien og med Hindoston, navnlig med Provindsen Caschmire, underholde de en levende Handel, til hvis Drivt ogsaa Arabere og Jøder opholde sig i Landet. Persiske Tepper, og Silketøi, fra Persien og kostbare Shawler fra Caschmire, bringe, blandt andre Vare, de Buchhariske Kjøbmænd til det sydlige Siberien, hvor der i Makariew er indrettet et stort Torv for denne Han deel. Handelen drives med Caravaner og alle Varer bringes derhen paa Kammeler. Saavel med Hensyn hertil, som med Hensyn til Veien, har denne Handel stor Lighed med den, som drives i Africa: Veien gaaer nemlig igjennem Ørkener, og bliver ved de rovsyge Kirgiserstammer gjort ligesaa usikker som i Africa af de under Telte boende og omstreifende Araber. Maalet for nærværende Russiske Handelsreise er, at give denne Handel en bestemtere Retning, og forskaffe selve Veien en større Sikkerhed end som hidtil har funden Sted. For, om muligt, at træffe en Overeenskomst med Usbek Tartarernes Khan, afgaaer den virkelige Russiske Statsraad Negri, som Keiserlig Gesandt, med Caravanen. Af de østerlandske Sprog er han er stor Kiender, og kan, som saadan, controllere de i hine Lande nødvendige Tolke, hvilket er nødvendigt og ingen ringe Fordeel. Doctor Eversmann og Pander ledsage Statsraad Negri som Læger og Naturforskere. Den for os liggende Beretning angiver ikke, om Reisen vil skee til Samarcand, Khanens Vinter=Residents, dog synes det vel rimeligst. Samarcand er Tamerlans Fødested, og om den nu end langt fra ikke mere er det, denne Stad var i hans Tid, er den dog altid et betydeligt Sted. Den er omgiven med stærke Jordvolde, men Husene ere dog størstedelen kun opførte af Leer, saaledes som vore Bønderboliger. Det samme er Tilfældet i Staden Bokhara, som omtrent ligger 30 tydske Mile fra Samarcand og kan gielde for Landets anden Stad. J den sidste er et Seminarium for mohamedanske Præster, hvilket, ligesom de mange Moscheer og Caravanserais, er opført af Steen. - Den 22de October har det russiske Gesandtskab tiltraadt Reisen til Buchariet fra Orenburg i Siberien. Umiddelbar forud forrettedes høitidelig Gudstjeneste, for at anraabe den Høieste om Bistand til dette Foretagende. Fra Kirken drog det stadselige Tog fremad. Det bestod af 30 Vogne og 473 belæssede Kammeler, hvilke, to og to ved Siden af hinanden, bleve førte af Kirgisere, klædte i deres Nationaldragt. Den militaire Escorte bestod af 200 Mand Jnfanterie, som gik paa begge Sider næst ved Kammelerne, og af 200 Mand Uralske og Orenburgske Kosækker; ligeledes af et Detaschement ridende Artillerie med to Canoner. Militairet commanderes af Hr. Z wikowski, Capitain ved det Jsmailowske Garde-Regiment og Adjutant hos General v. Essen. J Statsraad Negris Følge befinde sig ogsaa Baron v. Meyendorf, Capitain ved Gardens Generalstab, og Lieutenanterne Wolchowskoi og Timonie.